Na podlagi 58. člena Zakona o javnih uslužbencih (Uradni list RS, št. 63/2007-UPB3, 65/2008, 40/2012 – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US, [3/22](http://www.uradni-list.si/1/objava.jsp?sop=2022-01-0014) – ZDeb in 32/25-ZJU-1; v nadaljevanju: ZJU), v povezavi s 182. členom Zakona o javnih uslužbencih (Uradni list RS, št. 32/2025 – ZJU-1, v nadaljevanju ZJU) ter skladno z določili Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10; v nadaljevanju: Uredba)

**Upravna enota Šentjur pri Celju, Mestni trg 10, 3230 Šentjur, objavlja:**

**JAVNI NATEČAJ**

za zasedbo uradniškega delovnega mesta

**VIŠJI SVETOVALEC[[1]](#footnote-1) (šifra DM 77), v Oddelku prostor in kmetijstvo,**

za nedoločen čas in za polni delovni čas ter s trimesečnim poskusnim delom

**Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati tudi naslednje pogoje:**

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) – smer Pravo (0421) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) – smer Pravo (0421) oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) - smer Pravo (0421),
* najmanj 4 leta delovnih izkušenj,
* strokovni izpit iz upravnega postopka druge stopnje (če ga kandidat nima, ga mora opraviti v zakonsko določenem roku),
* obvezno usposabljanje za imenovanje v naziv (če ga kandidat nima, ga mora opraviti v zakonsko določenem roku),
* znanje uradnega (slovenskega) jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno s 13. točko 6. člena ZJU se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03 in naslednji) se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Pri izbranem kandidatu se bo preverilo, ali ima opravljen strokovni izpit druge stopnje iz upravnega postopka. V nasprotnem primeru bo moral izbrani kandidat strokovni izpit iz upravnega postopka opraviti najkasneje v treh mesecih od sklenitve delovnega razmerja, skladno z 31. členom Zakona o splošnem upravnem postopku (Uradni list RS, št. 24/06 -uradno prečiščeno besedilo, 105/06-ZUS-1, 126/07, 65/08, 8/10, 82/13 175/20 – ZIUOPDVE in 3/22 – ZDeb; v nadaljevanju: ZUP).

Prav tako se bo pri izbranem kandidatu preverilo, ali ima opravljeno usposabljanje za imenovanje v naziv, v nasprotnem primeru bo moral kandidat najpozneje v enem letu od sklenitve pogodbe o zaposlitvi opraviti usposabljanje, skladno s prvim odstavkom 89. člena ZJU.

**Naloge na delovnem mestu so:**

* vodenje najzahtevnejših upravnih postopkov na I. stopnji,
* vodenje in odločanje v zahtevnih upravnih postopkih na I. stopnji,
* sodelovanje pri pripravi in priprava najzahtevnejših gradiv,
* samostojna priprava zahtevnih analiz, informacij, poročil in drugih zahtevnih gradiv,
* samostojno opravljanje drugih zahtevnejših nalog,
* opravljanje drugih upravnih nalog podobne zahtevnosti.

Prijava na prosto delovno mesto mora vsebovati naslednje podatkena priloženem obrazcu **»Vloga za zaposlitev«:**

* 1. pisno izjavo o izpolnjevanju pogoja glede zahtevane izobrazbe, iz katere mora biti razvidna raven izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
	2. pisno izjavo kandidata o izpolnjevanju pogoja glede zahtevanih delovnih izkušenj. V izjavi kandidat navede datum (dan, mesec, leto) sklenitve in datum prenehanja delovnega razmerja pri posameznemu delodajalcu ter kratko opiše delo, ki ga je opravljal pri tem delodajalcu, z navedbo ravni izobrazbe, ki je bila zahtevana za to delovno mesto;
	3. pisno izjavo o izpolnjevanju pogoja opravljenega strokovnega izpita iz upravnega postopka (če ga je kandidat opravil), iz katere mora biti  razvidna ustanova, na kateri je kandidat opravljal izpit in leto opravljanja izpita;
	4. pisno izjavo o izpolnjevanju pogoja opravljenega obveznega usposabljanja za imenovanje v naziv (če ga je kandidat opravil);
	5. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
	1. pisno izjavo kandidata, da za namen tega natečajnega postopka dovoljuje Upravni enoti Šentjur pri Celju pridobitev podatkov o izpolnjevanju pogojev za zasedbo delovnega mesta iz uradnih evidenc drugih organov. V primeru, da kandidat s pridobitvijo podatkov iz uradnih evidenc ne soglaša, bo moral ustrezna dokazila predložiti sam;
	2. pisno izjavo kandidata, da je seznanjen in dovoljuje, da bo Upravna enota Šentjur pri Celju podatke, ki jih je navedel v prijavo na prosto delovno mesto, obdelovala za namen izvedbe tega javnega natečaja.

Izpolnjevanje zgoraj navedenih pogojev kandidat dokazuje s predložitvijo pisnih izjav, lahko pa k svoji prijavi priloži tudi ustrezna dokazila.

Zaželeno je, da prijava vsebuje tudi kratek življenjepis ter da kandidat poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo na navedenem delovnem mestu **višji svetovalec** opravljal v uradniškem nazivu **višji svetovalec III** z možnostjo napredovanja v višji naziv višji svetovalec II in višji svetovalec I. Osnovni plačni razred delovnega mesta je 22. plačni razred, to je 2.332,62 EUR bruto. Pravica do izplačila osnovne plače se pridobi postopno, v skladu s 102. členom v povezavi s 101. členom Zakona o skupnih temeljih sistema plač v javnem sektorju (Uradni list RS, št. [95/24](https://www.uradni-list.si/glasilo-uradni-list-rs/vsebina/2024-01-2864)).

Z izbranim kandidatom bo sklenjena pogodba o zaposlitvi za **nedoločen čas, s polnim delovnim časom** in **poskusnim delom treh mesecev**. Delo bo opravljal v prostorih Upravne enote Šentjur pri Celju, ter na drugih lokacijah, kjer se izvajajo naloge upravne enote.

V izbirni postopek se v skladu z 21. členom Uredbe ne bodo uvrstili kandidati, ki ne izpolnjujejo natečajnih pogojev.

Kandidat vloži prijavo v pisni obliki skupaj z izjavami **na priloženem prijavnem obrazcu Vloga za zaposlitev** za delovno mesto Višji svetovalec (šifra DM 77), v Oddelku za prostor in kmetijstvo, tako da jo pošlje:

* v zaprti ovojnici **na naslov**: Upravna enota Šentjur pri Celju, Mestni trg 10, 3230 Šentjur, z navedbo: »Za javni natečaj za DM Višji svetovalec (šifra DM 77), št. 110-5/2025«, ali
* **na elektronski naslov**: ue.sentjur@gov.si, z navedbo »Za javni natečaj za DM Višji svetovalec (šifra DM 77), št. 110-5/2025«, pri čemer veljavnost prijave ni pogojena z elektronskim podpisom, in sicer v roku **8 dni** po objavi na osrednjem spletnem mestu državne uprave <https://www.gov.si/zbirke/delovna-mesta/> in na spletni strani Zavoda RS za zaposlovanje.

V skladu s prvim odstavkom 68. člena ZUP šteje prijava oddana po pošti ter v elektronski obliki za pravočasno, če jo organ prejme, preden se izteče rok. Če je prijava poslana priporočeno po pošti, se šteje, da je prijava v skladu z drugim odstavkom 68. člena ZUP pravočasna, če je prijava zadnji dan roka za prijavo oddana na pošto.

Kandidate vljudno naprošamo, da zaradi upoštevanja ekonomskega in ekološkega vidika (vsaka prijava, ki jo upravna enota prejme po e-pošti se natisne) prijavo vložijo tako, da izpolnijo priložen obrazec, ki vsebuje vse podatke, potrebne za popolno prijavo.

Kandidati bodo o izbiri pisno obveščeni. Obvestilo o končanem postopku javnega natečaja bo objavljeno na spletni strani portala državne uprave GOV.SI (<https://www.gov.si/zbirke/delovna-mesta/>).

Informacije o izvedbi javnega natečaja daje mag. Mira Kolar (tel. 03 747 12 10) vsak delovni dan v času uradnih ur.

 mag. Marjana Metličar

 načelnica

1. V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške. [↑](#footnote-ref-1)